Valmieras Kultūras centrs

Koncertprogramma “Ar mīlestības pinekļiem”
2026-02-14 19:00 - 21:00 (Europe/Helsinki) | Valmieras Kultūras centra lielā zāle, Rīgas iela 10, Valmiera, Latvija
Aicinām uz koncertprogrammu “Ar mīlestības pinekļiem” 14.februārī plkst. 19.00 Valmieras Kultūras centrā.
Februāris ir ne tikai pēdējais ziemas , bet arī mīlestības mēnesis – laiks, kad īpaši vēlamies dalīties siltumā, emocijās un skaistās melodijās.
Aicinām ikvienu uz īpašu svētku koncertprogrammu “Ar mīlestības pinekļiem…”, kas būs muzikāls ceļojums mīlestības un romantikas pasaulē. Koncertā klausītāji varēs izbaudīt dažādu mūzikas žanru skaņas – no populārām mīlas balādēm līdz pat franču šansoniem.
Uz skatuves mirdzēs izcili Latvijas mākslinieki – Ineta Rudzīte, Ingus Pētersons, Guntis Veits, Žoržs Siksna un Varis Vētra, kurus pavadīs lieliskie mūziķi , grupa AR MAESTRO Anatolija Ļivčas vadībā.
Koncertā skanēs tādas klausītāju iemīļotas dziesmas kā Ar mīlestības pinekļiem, Genoveva, Muļķe sirds, Tu esi skaista visos niekos sīkumos, Piesien mani pie rozes, Ūdensnesējs, Meitene ar kallu ziediem, Neko nevar skaidri zināt, La vie en Rose, Les Champs-Elysees un daudzas citas.
Katrs mākslinieks ir izvēlējies skaņdarbus, kas atspoguļo mīlestības dažādas nianses- no pirmās satikšanās līdz dziļām, sirdī paliekošām jūtām.
Koncerts ir paredzēts visiem mīlestības un mūzikas cienītājiem, kuri vēlas pavadīt emociju un skaistuma pilnu dienu.
Iegādājaties biļetes laikus – pirmās 100 biļetes pieejamas par zemāku cenu, vēlāk būs augstāka!

“ZiMinU viktorīna”
2026-02-16 18:30 - 21:00 | Valmieras Kultūras centra lielā zāle, Rīgas iela 10, Valmiera, Latvija
16.februārī plkst. 18.30 “ZiMinU viktorīna”
Ieeja: 30 EUR, biļetes www.ziminu.lv

Pašdarbnieku svētku koncerts "Kino un teātra līkločos"
2026-02-21 16:00 - 17:30 | Kocēnu kultūras nams, Alejas iela 3, Kocēni
21. februārī plkst. 16.00 Kocēnu Kultūras namā aicinām uz Pašdarbnieku svētku koncertu “Kino un teātra līkločos”.
Koncertā piedalīsies visi Kocēnu Kultūras nama mākslinieciskās pašdarbības kolektīvi: vidējās paaudzes deju kolektīvs “Savieši” (vadītāja Ilona Migla), jauktais koris “Imera” (diriģents Imants Točs), vokālais ansamblis “Imera” (vadītājs Imants Točs), senioru vokālais ansamblis “Mežābele” (vadītāja Inese Bogdanova), senioru vokālais ansamblis “Dziesmotā senatne” (vadītāja Ina Plauka), amatierteātris “Valmiermuižnieki” (vadītāja Iveta Kļaviņa).
Pašdarbnieku svētkos klātesošie varēs redzēt katra kolektīva priekšnesumus kino un teātra tematikā. Kādā no priekšnesumiem būs nesavtīgas un neizskaidrojamas mīlestības tēma stāstā par mākslinieku, kurš nekādi nevar būt sētnieks, un vienkāršu kalponīti. Citā – par spēju dzīvot ar mīlestības degsmi sirdī un humora dzirksti par visu, kas dzīvē notiek.
Ieeja: 5 EUR. Biļetes “Biļešu Paradīzē” un pirms koncerta – Kocēnu Kultūras namā.

Goran Gora koncerts
2026-02-21 19:00 - 20:30 | Valmieras Kultūras centrs, Rīgas iela 10, Valmiera, Latvija
21. februārī plkst. 19.00 aicinām uz Goran Gora koncertu Valmieras Kultūras centra Mazajā zālē.
Dziesminieks Goran Gora Latvijas mūzikā darbojas jau 20 gadus un šajā laikā bijis daudz notikumu, kas gan ietekmējuši, gan pilnībā mainījuši mūziķa ieto ceļu. Satikšanās ar dzejniekiem Imantu Ziedoni un Knutu Skujenieku devušas impulsu rakstīt dziesmas ar viņu vārdiem, vienlaikus rodot pārliecību arī par paša radošo spēku.
Koncertā izskanēs dziesmas gan no Goran Gora repertuāra, gan skaņdarbi, kas tapuši, mūziķim darbojoties Imanta Ziedoņa fonda “Viegli” sastāvā.
Ieeja: 17 EUR, pasākuma dienā – 20 EUR.

Andris Baltacis "Latgalietis pasaulē". 40 gadi uz skatuves
2026-02-22 15:00 - 16:30 | Valmieras Kultūras centra lielā zāle, Rīgas iela 10, Valmiera, Latvija
Lai svinētu 40 gadu radošās darbības jubileju, pie saviem skatītājiem dodas dziedātājs, mūziķis un arī nedaudz aktieris Andris Baltacis, piedāvājot sirsnīgu un krāsainu koncertsēriju “Latgalietis Pasaulē”.
Andris Baltacis ir viens no spilgtākajiem latviešu skatuves māksliniekiem, kura muzikālais ceļš vedis cauri visdažādākajiem žanriem un formātiem. No kapelas “Dunduri” un grupām “Stikls”, “Baltie lāči”, līdz dalībai televīzijas šovos, piemēram, “Dziedi ar zvaigzni” un “Pārdziedi mani”; no dziesmām līdz muzikālajām izrādēm, no šlāgera līdz operai. 2025. gadā kopā ar Daini Skuteli viņš triumfēja “Latvijas Sirdsdziesmas” finālā ar dziesmu “Latgalietis ir”, vēlreiz apliecinot savu talantu un skatītāju mīlestību.
Joprojām aktīvs un iedvesmojošs, Andris Baltacis šoruden un nākamā gada sākumā aicina uz koncertiem visā Latvijā, kur skanēs skaistākās dziesmas no viņa plašā repertuāra. Programma aptvers daudzveidīgus radošās darbības posmus – no šlāgera un tautasdziesmas līdz rokmūzikai un operas skaņdarbam. Koncertā neizpaliks arī pasaules mūzikas pērles, kuras skatītāji iepazina šovā “Pārdziedi mani”.
Uz skatuves Andrim pievienosies izcili mūziķi: pianists Juris Kristons, ģitārists Jānis Kalniņš, basģitārists Modris Laizāns, bundzinieks Ivars Kalniņš, vokālais trio “Oranžās”…kā arī īpašie viesi! Koncertu muzikālo pusi papildinās dejotāji horeogrāfes Beātes Svarinskas vadībā.
Aicinām uz tikšanos koncertos – Andris Baltacis dāvās mūziku, kas iedvesmo, uzrunā un vieno!

"Kvadrifrons" izrāde "Viss, kas nav saskatāms"
2026-02-24 11:00 - 12:00, 2026-02-24 13:00 - 14:00 | Valmieras Kultūras centra lielā zāle, Rīgas iela 10, Valmiera, Latvija
24. februārī Valmieras Kultūras centrā būs skatāma teātra trupas “Kvadrifrons” izrāde “Viss, kas nav saskatāms”.
Izrādē stāstīts par Jūelu, kurš bija cerējis, ka, uzsākot mācības 5. klasē, būs citādi, bet viss izrādījās tāpat kā bijis. Mācoties šajā klasē, ir jāzina vairākas svarīgas lietas. Ir jāzina, ka to, kas ir lielisks, kas ir pareizi un kurš ir superīgs, šeit nosaka Estere. Viņa nosaka arī lietas, ko nevar darīt: nedrīkst būt gļēvulīgi bailīgs vai nemākulīgs, nedrīkst valkāt neglītas drēbes, fanot par nepareizu mūziku un klasē pārāk bieži celt roku. Un nekādā gadījumā nedrīkst pļāpāt ar Jūelu. Tas ir pats svarīgākais. Nepļāpāt ar Jūelu. Jūels bieži prāto, ka viņš labprāt pārvērstos par peļķi. Tas būtu perfekti! Peļķi taču tētis nevarētu sūtīt uz skolu. Taču tas diemžēl nenotiek, un Jūelam nākas slapstīties gar sienām un censties būt neredzamam. Līdz kādā vēlā vakarā Jūela un Esteres ceļi nejauši krustojas, un viņu dzīve mainās. Briesmīgi nešpetnā Estere un nūģis Jūels kļūst par draugiem, kuri viens otram var stāstīt to, ko nav stāstījuši nevienam citam.
Iestudējuma “Viss, kas nav saskatāms” pamatā ir zviedru rakstnieces Katarīnas fon Brēdovas grāmata ar tādu pašu nosaukumu. Tas ir spēcīgs stāsts par draudzību un izstumtību, par noslēpumiem un uzdrošināšanos būt pašam, bet galvenokārt – par mobingu skolā. Iedvesmojoties no minētās grāmatas, radošā komanda ir radījusi interaktīvu izrādi Latvijas skolēniem, kas mudina aizdomāties par cilvēcīgu attieksmi kolektīvā, savstarpēju cieņu un iecietību, kā arī mobinga nodarītajām traumām un iemesliem.
Zviedru rakstniece Katarīna fon Brēdova (1967) studējusi mākslu un strādājusi par fotoreportieri. Kopš 1991. gada viņa sarakstījusi vairāk nekā 20 grāmatas bērniem, pusaudžiem un jauniešiem, stāstos īpaši prasmīgi skarot svarīgās pusaudžu gadu tēmas – attiecības skolā, draudzību un mīlestību. Darbu “Viss, kas nav saskatāms” latviešu valodā tulkojusi Mudīte Treimane un izdevusi izdevniecība “Liels un Mazs”.
Iestudējums papildināts ar metodiskajiem materiāliem, kas pedagogiem ļaus atbilstošā veidā runāt ar klasi par iestudējumā apskatītajām tēmām.

Radošā komanda
Režisore un vizuālā noformējuma autore: Paula Pļavniece
Teksta dramatizējuma autore: Ance Strazda
Aktieri: Āris Matesovičs, Anta Aizpue, Elīna Hanzena
Producente: Ance Strazda
Izrādes ilgums: 1 stunda, izrāde piemērota 5.-9. klases skolēniem.
Ieeja: 15 EUR. Skolēnu grupu pavadošajam pedagogam ieeja bez maksas.

Skatuviskās tautas dejas koncerts “Pa – ceļam”
2026-02-25 17:30 - 19:00 | Valmieras Kultūras centra lielā zāle, Rīgas iela 10, Valmiera, Latvija
25. februārī Valmierā pirmo reizi notiks izglītības un kultūras iestāžu bērnu un jauniešu tautas deju kolektīvu skatuviskās dejas koncerts “Pa – ceļam”, kas visas dienas garumā pulcēs dejotājus, lai kopīgā kustībā, satikšanās priekā un radošā gaisotnē stiprinātu sadarbību un Dziesmu un deju svētku tradīciju turpināšanos. Ikviens aicināts uz koncertu plkst. 17.30 Valmieras Kultūras centrā.
Koncertā piedalīsies Valmieras Pārgaujas sākumskolas bērnu deju kolektīvs “Sienāzītis”, Valmieras 5. vidusskolas tautas deju kolektīvs, Valmieras Valsts ģimnāzijas jauniešu deju kolektīvs “Pērkons”, Valmieras Kultūras centra tautas deju kolektīva “Gauja” studija, Kocēnu pamatskolas deju kolektīvs “Saulīte” un Mazsalacas Mūzikas un mākslas pamatskolas deju kolektīvs “Odziņa”.
Programma veidota daudzveidīga un dinamiska. Bērni un jaunieši gan uzstāsies koncertā, gan komandas garu stiprinās, piedaloties stafetēs, tādējādi dodot iespēju iepazīties, sadarboties un saturīgi pavadīt laiku neformālā, draudzīgā gaisotnē.
Sporta spēles norisināsies Valmieras 5. vidusskolā no plkst. 10.00 līdz 13.00, savukārt deju kolektīvu publiskā uzstāšanās koncertā notiks Valmieras Kultūras centrā, koncerta sākums – plkst. 17.30.
Norises nozīmi un ieceri uzsver arī Valmieras novada bērnu un jauniešu tautas deju kolektīvu virsvadītāja Alise Dzērve-Tāluda: ““Pa – ceļam” Valmierā notiks pirmo reizi, un tas ir tikai sākums. Mūsu vēlme ir, lai šī diena kļūtu par skaistu ikgadēju tradīciju, kurā satiekas tautas deju kolektīvi, rodas jaunas draudzības un tiek stiprināta kopības sajūta visā Valmieras novadā.”
Dalībnieki pilnveidos gan mākslinieciskās, gan fiziskās prasmes, gūs jaunu publiskās uzstāšanās pieredzi, stiprinās savstarpējo komunikāciju un sadarbību iedvesmojošā un atbalstošā vidē.
“Pa – ceļam” ir aicinājums satikties, kustēties un būt kopā. Ceļš dejā vienmēr sākas ar pirmo soli, un Valmierā šis solis sperts ar cerību, ka “Pa – ceļam” kļūs par paliekošu tradīciju, kas gadu no gada vienos tautas deju kolektīvus.

"Lādezers" koncerts "Zemūdenes"
2026-02-27 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
Grupa Lādezers izsludina koncerttūri “Zemūdenes”
Pēc 2023. gada Ingus Ulmaņa jubilejas tūres Lādezers ir aktīvi koncertējis un 2026. gadā Lādezera Zemūdenes uzpeld ar jaunu programmu, ko klausītājiem piedāvās pirmajā daļā, bet otrā daļa būs ar labi pazīstamajiem grupas hītiem : “Tu esi vēl jauns”, “Pārsteigums”, “Cik savādi” u.c.
Ingus Ulmanis: “Koncertu veidosim, kā vienotu mākslas darbu, uzsverot vārdus – mākslas darbs… Dzīvā uzstāšanās, tas ir kas īpašs un gadiem ejot varu teikt vislielākais uztraukums, pārbaudījums un gandarījums.”
Grupa Lādezers un tās līderi Ingus Ulmanis un Aigars Voitišķis vienmēr ir meklējumos arī citos projektos un grupās (“Jumprava”, “Brīnumskapis”, “Dabas konecrtzāle” u.c. ). Tas devis viņiem un grupai Lādezers iespēju nenovecot un šodien grupa skan iespējams iespaidīgāk, kā nekad. Ingum un Aigaram blakus uz skatuves kāps Anrijs Grinbergs ( bungas), Roberts Rasa (bass) un Jānis Zvirgzdiņš (Džulians).
“Ir dziesmas, kas ir tā pielipušas mums, ka ir bezcerīgi domāt, ka varēsi nospēlēt koncertu bez tām. Tieši tāds ir Tuvu, tuvu liktenis. Tā ir mūsu sasaukšanās ar klausītāju, kad viņiem dziedu Tuvu, tuvu – vienmēr ir skatītāju atbilde – tuvāk vēl…”“Vēl tuvāk”, ar smaidu pasakot, ka par tuvu nebūs nekad.

Koru popkoncerts-ballīte. Kori “Skan”, “Mundus”, “Mozaīka”, grupa “Ginger Band”
2026-02-28 21:00 - 23:50 | Valmieras Kultūras centra lielā zāle, Rīgas iela 10, Valmiera, Latvija
Februārī un martā trīs pilsētās – Ķekavā, Ādažos un Valmierā norisināsies enerģisks un aizraujošs koru popkoncerts – ballīte, kas apvienos kora dziedāšanas spēku ar populārās mūzikas ballītes noskaņu. 28. februārī plkst. 21.00 pozitīva enerģija un muzikāli pārsteigumi gaidāmi Valmieras Kultūras centrā.
Koncertā piedalīsies jauktais koris “Mozaīka” (Ķekava), jauktais koris “Mundus” (Ādaži) un jauniešu koris “Skan” (Valmiera). Par jaudu uz skatuves rūpēsies supergrupa “Ginger Band”: Atis Orniņš – basģitāra, Didzis Soste – taustiņinstrumenti, Pauls Arnicāns – ģitāra, Pauls Eglītis – bungas, kā arī solisti -Anna Krista Ostrovska un Nauris Rolavs.
Programmā skanēs populārākās pasaules un latviešu dejojamās un līdzi dziedamās dziesmas, radot īstu ballītes atmosfēru. Koncerts veidots kā stāvkoncerts, aicinot apmeklētājus vilkt ērtus apavus, vienlaikus saglabājot iespēju atvilkt elpu arī sēdvietās. Koncertu norises vietās būs pieejami arī atspirdzinoši dzērieni.
Pasākuma ilgums – aptuveni 3 stundas, kuru laikā skatītājus priecēs neskaitāmi solisti, tai skaitā koros dziedošie vēl neatklātie talanti.
Vai esi tam gatavs? Tiekamies!
Ieejas maksa: 10 EUR, biļetes var iegādāties “Biļešu Paradīzē”. Ar Valmieras kultūras karti 1 EUR atlaide.

Komēdija "Traki laba diena"
2026-03-01 16:00 - 17:30 | Valmieras Kultūras centra lielā zāle, Rīgas iela 10, Valmiera, Latvija
Traki laba komēdija. Vienkārši perfekta, kad viss aiziet šķērsām, un tieši tāpēc kļūst traki labi.
Vai tu kādreiz esi saticis svešinieku vannasistabā? Vai esi lēmis glābt savu reputāciju ar aktiera palīdzību un iejaucies cita cilvēka dzīvē, lai glābtu savējo? Vai bijis liecinieks tam, kā labi slēptas kaislības pēkšņi uzsprāgst kā šampanieša pudele? Ja nē, tad ir pienācis laiks to redzēt!
No 15. oktobra visā Latvijā sākas britu dramaturga Donalda Čērčila skatuves hīts “Traki laba diena” Dž.Dž. Džilindžera asprātīgajā iestudējumā. Tā ir komēdija, kas uzspridzina pieklājības čaulu un izkrata no mums visu, ko ikdienā slēpjam. Šī ir viena no visvairāk iestudētajām Čērčila lugām, ko jau vairākas desmitgades ir iecienījuši teātri visā pasaulē. Pēc pirmizrādes Watford Palace Theatre sekoja triumfējošs turnejas gājiens cauri Lielbritānijai, desmit gadu panākumi Vācijā, aplausi Francijā un skatītāju ovācijas vēl vismaz 25 pasaules valstīs, tostarp ASV, Itālijā, Dienvidāfrikā un Izraēlā. Un tagad – Latvijā!
“Traki laba diena” ielūkojas Anglijas augstākās sabiedrības aizkulisēs. Tur, kur valda šķietama pieklājība un izsmalcinātība, patiesībā gruzd spriedze, greizsirdība un vēlme pēc taisnības vai vismaz kārtīgas atriebības. Negaidīti pavērsieni, vāji maskētas emocijas un nekautrīgas kaislības – tieši tāda izvērtīsies kāda vasaras pēcpusdiena, kad visi varoņi jauši vai nejauši satiksies Londonas dzīvoklī. Dekorators ar aktiera ambīcijām, otām un Šekspīru mugursomā, temperamentīga sabiedrības dāma ar plānu, ko nedrīkst sabojāt, un nikna “bijusī” – ar koka āmuru, vēlmi atriebties un “visu izstāstīt”… Kas var noiet greizi? VISS!!!
Lomās: Rihards Lepers, Linda Kalniņa un Marika Šmukste
Scenogrāfs: Aigars Ozoliņš
Horeogrāfe: Linda Kalniņa
Kostīmu māksliniece: Annemarija Ščegoļeva
Režisors: Dž.Dž. Džilindžers
Komēdija “Traki laba diena” – tas būs traki labi pavadīts laiks … vienkārši perfekti!.

Jāzepa Mediņa Rīgas Mūzikas vidusskolas pūtēju orķestra koncerts "Mediņu sintēze"
2026-03-03 18:00 - 19:00 | Valmieras Kultūras centra lielā zāle, Rīgas iela 10, Valmiera, Latvija
3.martā plkst. 18.00 Valmieras Kultūras centrā aicinām uz Jāzepa Mediņa Rīgas Mūzikas vidusskolas pūtēju orķestra koncertu “Mediņu sintēze”.
Koncertā piedalīsies Jāzepa Mediņa Rīgas Mūzikas vidusskolas pūtēju orķestris (orķestra mākslinieciksais vadītājs un diriģents Jānis Retenais), diriģents Andis Karelis un solisti Līga Anna Maurīte /flauta/, Rafaels Mednis /klarnete/.
Programmā: S.Hazo, Benjamin Godard, F.Loewe, A.Reed, D.Ellington, A.Shaw, C.Basie
Koncerta programmā iekļautas oriģinālkompozīcijas un dažādas aranžijas pūtēju orķestrim no klasikas līdz džezam.

Ieeja bez maksas, no 23. februāra saņemot ieejas karti Valmieras Kultūras centra kasē. Tālrunis: 64207207. Visi laipni aicināti!

Komēdija "Tētis pēc 20 gadiem" ar Aināru Ančevski
2026-03-06 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
Iespējams, Pannas Teātra skatītāji vēl atceras pirms daudziem gadiem izrādīto komēdiju – humorpilno pētījumu par vīrieša būtību “Tētis”.
Tolaik vēl jaunais un daudzsološais aktieris Ainārs Ančevskis asprātīgā un sirsnīgā veidā stāstīja par vīrieša būtību, filozofiju, attiecībām un jūtām dzīves posmā, kad viņš gatavojas un kļūst par tēvu.
Pagāja 20 gadi.
Pa šiem gadiem jaunie vecāki ir izmēģinājuši dažādas audzināšanas metodes. No Montessorī un Valdorfpedagoģijas, līdz Izglītības ministrijas apstiprinātām programmām un reti kurš vecāks ir bijis mierā ar pusaugu bērna izdarībām un rīcībām.
“Atved viņu brēcošu mājās no slimnīcas un saproti, ka tie sūdi uz rokām nesmaržo ne pēc alus, ne pēc dīķa, un vēl jo vairāk ne pēc ķiploku grauzdiņiem. Un, ka šis brēcošais operdziedonis vēl vismaz 16 gadus nebūs tavs makšķerēšanas biedrs…
Bet, tikko viņš beidz krāmēt biksēs, pēkšņi viņam aprit četrpadsmit un viņš uz savas istabas durvīm uzliek uzrakstu:
“STOP! Vecajiem šajā istabā nav vietas!”
Aktieris Ainārs Ančevskis ir izaudzis kopā ar izrādes varoni un tagad var izdzīvot visu plašo dēla – divdesmitgadnieka audzināšanas spektru jaunajā izrādē – komēdijā “Tētis pēc 20 gadiem”.
Bērnu audzināšana ir nepārprotami visgrūtākā un upurus nesošākā lieta, ko vīrietis savā dzīvē var izdarīt.
Taču tā ir viena no tām svarīgajām dzīves sastāvdaļām, kura ir jāpieredz pašam un kuru viņš nemainītu ne pret ko uz visas pasaules.
Jaunā izrāde no 30. janvāra būs skatāma daudzās Latvijas kultūras vietās.
Izrādes iestudējumu veido:
režisors Juris Rijnieks,
aktieris Ainārs Ančevskis un
un Izrāžu apvienības PANNAS TEĀTRIS radošais kolektīvs.
Biļetes Biļešu Paradīzes kasēs.
Informācija:
www.pannasteatris.lv

Dubultkoncerts "100.PUSE" ("Otra Puse" & "100Debija")
2026-03-07 19:00 - 23:30 | Valmieras Kultūras centra lielā zāle, Rīgas iela 10, Valmiera, Latvija
Divi 90-to gadu sākumā dibinātie un joprojām aktuālie muzikālie zīmoli – 100DEBIJA un OTRA PUSE arī 2026. gadā turpinās apliecināt savu būtisko vietu un lomu Latvijas popmūzikā, aicinot savus gan ilgtermiņā uzticīgos, gan arī pavisam jaunus klausītājus un skatītājus uz DUBULTKONCERTIEM, kuru laikā publikai viena vakara gaitā, baudot starpbrīdi, būs iespēja pabūt uzreiz divos laika izteiksmes un muzikālās programmas ziņā pilnvērtīgos koncertos.
Abu grupu koncertprogrammās Valmieras Kultūras centrā izskanēs OTRAS PUSES un 100DEBIJAS populārākās un aktuālākās dziesmas, bet kopumā 5 stundu ilgajā muzikālajā vakarā par publikas omulību pirms koncerta, starpbrīdī un pēc koncerta gādās pieredzes bagātais DJ Jānis Balodis (Radio1). Līdz pat pusnaktij Valmierā būs diskotēka pieaugušiem cilvēkiem!
Pašiem pirmajiem sava 2026. gada muzikālā pavasara plānotājiem puse no simts (50) sēdvietas amfiteātrī un puse no simts (50) skatītāju vietas stāvvietu jeb deju zonā ir pieejamas par 2025. gada rudens cenu…, attiecīgi 25 eiro un 20 eiro…
Un kā uz afišām rakstīja 90-tajos… – darbosies bārs!

“Duets Mediante” koncertprogrammā “Maigums un spēks”
2026-03-08 16:00 - 17:30 | Kocēnu kultūras nams, Alejas iela 3, Kocēni
8.martā plkst. 16.00 Kocēnu Kultūras namā izskanēs īpaša svētku koncertprogramma „Maigums un spēks”, ko Starptautiskajai sieviešu dienai veltījuši Duets Mediante mākslinieki.
Koncerts būs muzikāls stāsts par sievietes daudzpusību – par maigumu, kas iedvesmo, un spēku, kas iedrošina. Programmā skanēs latviešu komponistu skaņdarbi, liriskas un temperamentīgas melodijas, kas atklās sievietes iekšējo pasauli dažādās noskaņās – no trauslas smeldzes līdz džinkstošam priekam.
Duets Mediante klausītājiem sola sirsnīgu, emocionāli piesātinātu vakaru, kurā mūzika kļūst par pateicību, godinājumu un iedvesmas avotu ikvienai sievietei. Koncerts būs piemērots gan romantiskam vakaram divatā, gan kopīgam svētku brīdim ģimenes un draugu lokā.
Aicinām 8. martā kopā svinēt sievišķību, spēku un skaistumu koncertprogrammā „Maigums un spēks” Kocēnos!
Koncerts notiks pie galdiņiem.
Ieeja: 10 EUR. Biļetes var iegādāties “Biļešu Paradīzē” un pirms pasākuma – Kocēnu Kultūras namā.

Grupas "Lauku Muzikanti" koncerts "Par ko šis stāsts"
2026-03-08 19:00 - 21:00 | Valmieras Kultūras centra lielā zāle, Rīgas iela 10, Valmiera, Latvija
Lauku Muzikanti dodas lielajā Vislatvijas koncerttūrē ar nosaukumu “Par ko šis stāsts”
Šajā ziemā un pavasara sākumā iemīļotā latviešu grupa Lauku Muzikanti pie klausītājiem Latvijā dodas ar jaunu koncertprogrammu.
Tūre sāksies ar koncertu 27. decembrī Salacgrīvā, pilsētā, kurā tā tika dibināta. Šis vakars grupai būs ļoti īpašs, jo uz skatuves kopā ar mūziķiem kā viesmākslinieks uzstāsies Andris Zunde – cilvēks, kurš ir dibinājis grupu un ar kuru Lauku Muzikantus saista daudzu gadu sadarbība.
Šai koncerttūrei sagatavota īpaša un tikai tai raksturīga programma, kuru klausītāji citos koncertos nedzirdēs. Katrs koncerts būs kā svētki un vienreizīgs piedzīvojums. Programmā skanēs gan jaunas dziesmas, tostarp pavisam jaunā – “Par ko šis stāsts”, kā arī pirms gada Normunda uzrakstītā “Dzīvīte vējainā”, kura guvusi lielu klausītāju atsaucību un ir augsti novērtēta. Protams, koncertā skanēs grupas zelta hīti, tādi kā – Es Tevi atradu sniegā, Dzirkstošais vīns, Tūkstots (1000), Meitene no Rīgas, Vēl viens dolārs, Nemodini mani, Klusums, kā arī dziesmas Pāri okeānam, Pirmoreiz, Mana dzīve, Meitene burvīgā, Laimes meklētāji, Viens pats mājās, Jau kuro reizi.
Pēc koncerta klausītāji varēs iegādāties jauno grupas disku, satikt mūziķus klātienē, kopīgi nofotografēties un saņemt īpašu piemiņu – disku ar Lauku Muzikantu parakstiem.
Grupas solists un līderis Normunds Ķietis saka:
“Mēs šajā tūres reizē satiksimies no sirds. Katrs koncerts būs kā svētki, kuros nedrīkst nebūt klāt – tā ir reize, kas jāizdzīvo kopā! Ticu, ka šis būs notikums, ko ilgi atcerēsieties.”
Uz skatuves kopā ar Normundu Ķieti (vokāls, akustiskā ģitāra) muzicēs arī Artis Dauksts (basa ģitāra), Valters Līcis (bungas), Gints Hartmanis (taustiņu instrumenti) un Andris Barons (elektriskā ģitāra). Kopā viņi rada to skanējumu, kas jau gadiem priecē klausītājus visā Latvijā.
Katrā koncertā piedalīsies kāds īpašs viesmākslinieks – uz skatuves kopā ar Lauku Muzikantiem būs tādi Latvijā iemīļoti solisti kā Paula Ķiete, Žoržs Siksna, Raitis Treijs, Māris Sloka, Ineta Rudzīte, Silvestrs Lorencs, Artis Šimpermanis, Ainars Bumbieris, Jānis Moisejs, Normunds Zušs, Ieva Sutugova, Harijs Joniškāns, Mārtiņš Kanters, Kaspars Markševics un Salacgrīvas koncertā – Andris Zunde.
Biļetes aicinām iegādāties laikus,jo tuvojoties koncerta datumam,to cena paaugstināsies.
Tūres koncertvietas un datumi:

27.12.2025 – Salacgrīvas Kultūras centrs
28.12.2025 – Bauskas Kultūras centrs
30.12.2025 – Madonas Kultūras nams
10.01.2026 – Talsu Kultūras centrs
16.01.2026 – Gulbenes Kultūras nams
17.01.2026 – Mālpils Kultūras nams
23.01.2026 – Liepājas Latviešu biedrības nams
29.01.2026 – Smiltenes novada Kultūras centrs
30.01.2026 – Rīgas Latviešu biedrības nams
06.02.2026 – Ogres Kultūras centrs
13.02.2026 – Alūksnes Kultūras centrs
14.02.2026 – Kalnu Kultūras nams (Saldus)
20.02.2026 – Teātra nams “Jūras vārti” (Ventspils)
21.02.2026 – “Vienības nams” (Daugavpils)
28.02.2026 – Tukuma Kultūras nams
06.03.2026 – Krustpils Kultūras centrs
07.03.2026 – Jelgavas Kultūras nams
08.03.2026 – Valmieras Kultūras centrs
13.03.2026 – Kuldīgas Kultūras centrs
20.03.2026 – Balvu Kultūras un atpūtas centrs
21.03.2026 – CATA Kultūras nams (Cēsis)
26.04.2026 – Latgales vēstniecība “Gors” (Rēzekne)
22.10.2026 – Aizkraukles Kultūras centrs

Imanta Kalniņa dziesmu stāsts "Viņi dejoja vienu vasaru"
2026-03-13 19:00 - 21:00 | Valmieras Kultūras centra lielā zāle, Rīgas iela 10, Valmiera, Latvija
Mīlestības manifestācija, vēsturiska poēzija un paaudžu dialoga himna – tā jauniestudējumu “Viņi dejoja vienu vasaru”, veidotu ar komponista Imanta Kalniņa mūziku, raksturo radošā komanda.
Dziesmu stāsts aicina skatītājus doties emocionālā ceļojumā cauri laikmetiem un paaudzēm – no 70. gadu bohēmiskās brīvības līdz šodienas redzējumam un izjūtām.
“Tas ir stāsts par pirmajiem skūpstiem un pēdējiem tramvajiem, par tiem, kuri mīl – neveikli, kaislīgi, no sirds. Par sapņiem, kas dažkārt mūs apsteidz, un par sevis meklējumiem laikā, kas nemitīgi mainās. Katrs no šī stāsta varoņiem ir izvēles priekšā – brīvība, mīlestība, nākotne vai sistēmas verdzība. Viņi izvēlas brīvību, lai ko tas prasītu. Brīvībai nav cenas”, uzsver režisore Rēzija Kalniņa.
Dziesmu stāsta sižetisko līniju veidojusi Lelde Stumbre, scenogrāfiju un gaismu māksliniecisko risinājumu Egils Kupčs, videomateriālus apkopojis Ivo Grīsniņš Grīslis, dziesmas aranžējuši grupas “Tante Gaida” mūziķi un Jānis Lūsēns jun.
Koncertuzvedumā piedalās Ivo Grīsniņš Grīslis, Paula Pērkone /Latvian Voices/, Anmary, Emīls Gilučs-Lācis, Toms Kalderauskis, Austra Elza Kozuliņa, Artūrs Biķernieks, Karīna Biķerniece, Edvards Grieze, Zane Helēna Lazdiņa un grupa “Uncle Steven” (Dāvids Kalniņš, Rebeka Rēķe, Anna Ozoliņa, Ērika Paula Dimante, Bogdans Mihailovs, Oskars Nejs).

“ZiMinU viktorīna”
2026-03-19 18:30 - 21:00 | Valmieras Kultūras centra lielā zāle, Rīgas iela 10, Valmiera, Latvija
martā plkst. 18.30 Valmieras Kultūras centrā “ZiMinU viktorīna”. Ieeja: 30 EUR, biļetes www.ziminu.lv

100% Lauris Reiniks
2026-03-20 19:00 - 21:00 | Valmieras Kultūras centra lielā zāle, Rīgas iela 10, Valmiera, Latvija
Pēc ilgāka pārtraukuma pie saviem talanta cienītājiem oficiālā Latvijas koncerttūrē dosies daudzu iemīļotais dziedātājs un TV šovu vadītājs Lauris Reiniks. Koncerttūrei izvēlēts ļoti konkrēts un nepārprotams nosaukums – “100% Lauris Reiniks”.
Par gaidāmo koncerttūri pats Lauris saka: “Esmu ļoti patīkami satraukts par gaidāmo tikšanos manos koncertos Latvijā. Par to lielā mērā jāsaka paldies maniem mīļajiem klausītājiem, kuri šogad īpaši sirsnīgi un aktīvi mani aicināja tos organizēt. Esmu simtprocentīgi drošs, ka tā būs emocionāla, jauka, jautra un patiesa atkal satikšanās manā mūzikā, dejās, jokos un šovā uz skatuves. Dziedāsim un baudīsim vakaru kopā uz visiem 100 procentiem un es būšu kā vienmēr — 100% Lauris Reiniks. Tieši tāds, kādu jūs mani zināt un gaidāt. Un es ar prieku gaidīšu arī jūs!”
Koncertā dzirdēsiet gan visus populārākos Reinika hitus, gan arī nedaudz piemirstas dziesmas, kurām tiks iedota jauna muzikālā elpa. Neiztiks arī bez pārsteigumiem un īpašiem viesiem. Kopā uz skatuves ar Lauri muzicēs pavadošā grupa: pianists Jānis Miltiņš, ģitārists Jānis Kalniņš, basģitārists Toms Kursītis, bundzinieks Dairis Petrauskis, vokālistes Marta Kukarane-Fabriciusa un Anita Kārkliņa, kā arī dejotājas horeogrāfes Beātes Svarinskas vadībā.
Koncerts solās būt 100% aizraujošs, krāšņs un sirsnīgs šovs visiem Laura Reinika talanta cienītājiem.
Koncertu organizē kompānija “Forte Production”.
Koncerta programma paredzēta pieaugušajiem. Bērniem līdz ~5 gadu vecumam apmeklējums nav ieteicams.

Aicina uz pavasara saulgriežu sagaidīšanu Sietiņieža Baltajā kalnā
2026-03-21 06:00 - 07:00 | Sietiņiezis
21.martā plkst. 6.00 Valmieras Kultūras centra Tautas mūzikas kopa “KamRadi” (vadītāja Līga Jeleviča) ielūdz uz pavasara saulgriežu sagaidīšanu Sietiņieža Baltajā kalnā. Rituālu vadīs Guna Medne.
Līdzi aicinām ņemt rotājumus ugunij, pērnos vainagus, vārītu olu un brokastu cienastu.
Tikšanās vieta: Sietiņieža stāvlaukumā plkst. 5.45. Dalība bez maksas. Visi laipni aicināti!

Valmieras, Valkas, Limbažu novada deju kolektīvu skate (A, B, C grupas)
2026-03-22 11:00 - 13:00 | Valmieras Kultūras centra lielā zāle, Rīgas iela 10, Valmiera, Latvija
22. martā plkst. 11.00 Valmieras, Valkas, Limbažu novada deju kolektīvu skate (A, B, C grupas) Valmieras Kultūras centrā.
Ieeja bez maksas.

Jauktā kora "Valmiera" koncerts "Rozes gars"
2026-03-22 14:00 - 15:00 | Valmieras Sv. Sīmaņa baznīca
22. martā plkst. 14.00 aicinām uz jauktā kora “Valmiera” koncertu “Rozes gars” Valmieras Sv.Sīmaņa baznīcā. Ieeja bez maksas.

Komunistiskā genocīda upuru piemiņas brīdis
2026-03-25 12:00 - 12:30 | Valmieras dzelzceļa stacija, Valmiera
25.martā plkst. 12.00 Valmieras dzelzceļa stacijā aicinām uz komunistiskā genocīda upuru piemiņas norisi.
Piedalīsies: Valmieras novada pašvaldības domes priekšsēdētājs Jānis Baiks, Valmieras muzeja vēsturnieks Alberts Rokpelnis, Zemessardzes 2. Vidzemes brigādes 22. kaujas nodrošinājuma bataljona pārstāvji, Valmieras politiski represēto biedrība un biedrības vadītāja Dainuvīte Eglīte, kā arī muzikāli papildinās ar akordeona spēli mūziķis Armands Trambickis.

Tautas deju kolektīvu koncerts "...un ir labi visu gadu!"
2026-03-28 17:00 - 19:00 | Valmieras Kultūras centra lielā zāle, Rīgas iela 10, Valmiera, Latvija
Aicinām uz krāšņu un pavasarī tik ļoti mums nepieciešamās enerģijas piepildītu skatuviskās dejas koncertu, kur satiksies tradīcija, prieks un latvietības spēks!
28. martā plkst. 17.00 Valmieras Kultūras centrā koncertā “…un ir labi visu gadu!” uz skatuves satiksies dažādu paaudžu dejotāji, lai caur deju rakstiem svinētu kopā būšanu un prieku, kas iedvesmo visu gadu.
Koncertā piedalās:JDK “Sadancis” (Valmiera)JDK “Imanta” (Rīga)JDK “Pērkons” (Valmiera)VPDK “DeTeiksma” (Rīga)VPDK “Dūka” (Sigulda)VPDK “Ieviņa” (Smiltene)VPDK “Savieši” (Kocēni)VPDK “Abuls” (Trikāta)VPDK “Jumis” (Priekuļi)VPDK “Pūrs” (Valmiera)

Biļetes pieejamas “Biļešu paradīzes” kasēs un www.bilesuparadize.lv.
Ar Valmieras kultūras karti – 1 EUR atlaide.
Nāc un piedzīvo dejas prieku kopā ar mums – jo tiešām… ir labi visu gadu!

Komēdija "MAZPIĻSĀTA 2". Kāzas būs?
2026-03-29 16:00 - 18:00 | Valmieras Kultūras centra lielā zāle, Rīgas iela 10, Valmiera, Latvija
Pannas Teātris skatītājiem piedāvā izrādi – skatītāju iemīļotās komēdijas “Mazpiļsāta” otro sezonu “Mazpiļsāta 2”.
Latgales dramaturģe Danskovīte (Anita Ločmele) un režisors Juris Rijnieks ar drošu roku vedīs aktierus Zani Daudziņu, Aldi Siliņu, Elīnu Vāni un Jāni Skani tālāk intriģējošos piedzīvojumos, jo jaunajā sezonā viņiem pievienosies arī JAUNS personāžs!

Kad šķiet, ka mazpilsētā kaislības norimušas, nāk otrā daļa ar vēl vairāk smiekliem, sirsnības un latgaļu šarma!
Kā klāsies Arnim, Zandai, Andrim un Evai?

Otrajā sezonā Arni gada pārsteigumi, kādus viņš pat sapnī nebūs redzējis!
Kad Arnim šķita, ka viss jau kāzām gatavs – gredzens kabatā, dzīvoklis Balvos, mīlesteiba sirdī, viņa līgava pēkšņi parādās pavisam citā gaismā!
Kāzas būs?

Tikmēr Zanda nemūžam nevarēja iedomāties, ka no vietējās ciema medmāsas pārtaps par kāzu vedējmāti.
Kas gan uzticēs viņai tik atbildīgu lomu?
Andrim vaimanas un sevis žēlošana šoreiz nelīdzēs, jo nāksies uzviklt smuku ancuku, ņemt rokās rožu pušķi un gaidīt otro jaunību.
Eva paliek Eva! Ass prāts, asa mēle un vēl asāks temperaments. Kad visi domāja, ka viņa beidzot nomierinājusies, viņa atkal iekuļas lielās nepatikšanās! Kas viņu šoreiz glābs? Draugi vai policija?
Un, protams – jaunajā sezonā jauns personāžs! Mazpiļsātā pēkšņi ieradīsies Evas māte ar veselu čemodānu pārpratumu un noslēpumu.

Lugas autore Danskovīte
Režisors Juris Rijnieks
Lomās: Zane Daudziņa, Aldis Siliņš, Elīna Vāne, Jānis Skanis, Ruta Vītiņa
Scenogrāfs Ivars Noviks
Muzikālais noformējums Artūrs Palkevičs.
Kostīmu māksliniece Una Bērziņa

Biļetes: Biļešu Paradīzes kasēs
Informācija: www.pannasteatris.lv

Kocēnu pavasaris 2026
2026-04-05 10:00 - 15:00 | Kokmuižas promenāde
aprīlī pie Kokmuižas pils “Kocēnu pavasaris 2026”. Plkst. 10.00 – 15.00 tirdziņš, plkst. 11.00 svētku koncerts kopā ar Zaķi Žani.

Tautas deju koncerts “Pūpoli plaukst, ciemiņi brauc!”
2026-04-05 16:00 - 17:30 | Valmieras Kultūras centra lielā zāle, Rīgas iela 10, Valmiera, Latvija
Pavasarī, kad pūpoli plaukst un Lieldienas tuvojas, TDA “Gauja” studija aicina uz krāšņu tautas deju koncertu “Pūpoli plaukst, ciemiņi brauc!”.
Koncerts notiks 2026. gada 5. aprīlī plkst. 16.00 Valmieras Kultūras centrā un būs dzīvespriecīga satikšanās Lieldienu noskaņās, kur deju solī satiksies dažādu paaudžu dejotāji – bērni, jaunieši un pieaugušie.
Uz skatuves uzplauks latviešu tautas deju raksti, pavasara prieks un sadancošanās gars. Šajā koncertā īpaši gaidīti būs arī viesi no Baltijas kaimiņzemēm, jo Valmierā ieradīsies kolektīvi no Lietuvas un Igaunijas, lai kopā svinētu pavasari, dalītos deju priekā un stiprinātu Baltijas tautu draudzību.
Koncertā piedalās:
TDA “Gauja” studija,
TDA “Gauja”,
VPDK “Gauja”,
Mūsdienu deju grupa “Mini Baltā”,
BJDK “Varavīksne” (Limbaži),
“Šermukšnis” (Lietuva),
“Folk Dance Ensemble of Tartu University” (Igaunija).
Aicinām ļauties Lieldienu noskaņai, pavasara enerģijai un deju priekam, kur danči skan, ciemiņi sabrauc un pūpoli plaukst!

Lieldienu svinēšana Valmieras centrā “Zaķim pa pēdām”
2026-04-06 11:00 - 15:00 | Laukums pie Valmieras Kultūras centra, Rīgas iela 10, Valmiera, Latvija
aprīlī no plkst. 11.00 līdz plkst. 15.00 gaidīsim ikvienu – mazu un lielu – uz Lieldienu svinēšanu Valmieras centrā “Zaķim pa pēdām”! Laukumā pie Valmieras Kultūras centra norisināsies kustīgas, jautras un sportiskas aktivitātes – olu ripināšana pa īpaši šim mērķim izveidotu olu ripināšanas reni un jautras olu kaujas, kurās iesaistīties aicinām ģimenes un ikvienu interesentu. Lūgums līdzi ņemt krāsotas olas! Zaķu labirintā varēs pārbaudīt savu veiklību un orientēšanās iemaņas. Mazajiem apmeklētājiem būs iespēja piedzīvot brīnumainas pārvērtības, ļaujoties sejas apgleznošanas procesam – zaķu ūsu zīmēšanai. Gaidāmi arī dažādi muzikāli pārsteigumi. Kustīgas un lustīgas svētku aktivitātes sporta cienītājiem būs sarūpējusi Valmieras Sporta skola, savukārt Valmieras Jaunatnes centrs “Vinda” piedāvās pārbaudīt iemaņas galda hokejā. Varēs iegādāties arī gardas uzkodas un atspirdzinošus dzērienus. Valmieras Kultūras centra vestibilā mazie svētku dalībnieki varēs piedalīties Lieldienu radošajās darbnīcās.

Kurš būs pats veiklākais un izveicīgākais Lieldienu svinētājs? To noskaidrosim Valmieras novada Sporta pārvaldes organizētajā “Zaķu skrējienā”, kas no plkst. 12.00 norisināsies Ziloņu ielā. Plkst. 12.00 laukumā pie Dzirnavu ezeriņa visi mazie sportisti aicināti kopā iesildīties aptuveni 200 m garam skrējienam. Skrējiena dalībnieki tiks dalīti dažādās vecuma grupās: mazākie līdz 5 gadu vecumam; 6–7 gadu veci; 8–9 gadu veci; noslēgumā startēs 10 gadus un vecāki bērni.
Par atsevišķu samaksu bērni varēs doties izjādē ponija vai zirga mugurā.

Tikšanās - saruna ar stilisti Sanitu Puriņu “Kā ar minimāliem līdzekļiem panākt maksimālu efektu”
2026-04-09 18:30 - 20:00 | Valmieras Kultūras centrs, Rīgas iela 10, Valmiera, Latvija
9. aprīlī plkst. 18.30 Valmieras Kultūras centra Mazajā zālē
Tikšanās – saruna ar imidža dizaineri, stilisti Sanitu Puriņu
“Kā ar minimāliem līdzekļiem panākt maksimālu efektu”

* praktiski ieteikumi savas garderobes veidošanā
* mūsdienīgu apģērbu komplektu veidošanas formula
* akcenti un aksesuāri, kas piešķir “odziņu”
* kā izcelt savu individualitāti

Pavasaris ir īstais laiks, lai atsvaidzinātu savu garderobi un ļautos eksperimentiem!
Ieeja: 7 EUR, biļetes “Biļešu Paradīzē”

Koncertpiedzīvojums “Ko īsti vēlas sieviete?”
2026-04-10 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
Tiks atklāts gadsimtiem glabāts noslēpums!
Mazliet nenopietnā, bet ļoti atklātā koncertpiedzīvojumā “Ko īsti vēlas sieviete?”. Režisors — Māris Bezmers.
Trīs harizmātiski aktieri — Māris Bezmers, Edgars Pujāts un Kristians Kareļins — ar pārdomu graudiem un dziesmām, humoru un šarmu izvedīs skatītājus cauri sievietes sapņu, vēlmju un noslēpumu pasaulei. Viņi drosmīgi ielūkosies viņas intuīcijā, emocijās un… somiņā. (Jo, kā zināms — tur slēpjas puse Visuma.)
Sievietes, ņemiet līdzi savus vīriešus — šis vakars būs labākā attiecību terapija, par kuru nevienam nevajadzēs maksāt divreiz!
Vakars solās būt muzikāls, asprātīgs un pārsteigumiem bagāts — ar sirsnīgām melodijām, ironiju par stereotipiem un tik daudz patiesības, ka pēc koncerta pat Google varēs paņemt brīvdienu. Dziesmas, kas izklaidē un joki, kas dziedē dvēseli.
Pavadošā grupa ARmaestro Anatolija Livčas vadībā.
